Tilkynningum til barnaverndarnefnda hefur fjölgað um 20% síðan kórónuveirufaraldurinn braust út. Tilkynningum um að líf og heilsa ófædds kunni að vera í hættu, hefur fjölgað mest. þar sem óttast er um að líf eða heilsa ófædds barns sé í hættu hefur fjölgað mest.
Þetta kemur fram í samantekt Barnaverndarstofu. Teknar eru saman tilkynningar til allra barnaverndarnefnda á landinu á tímabilinu mars í fyrra til febrúar í ár til að meta hvaða áhrif faraldurinn hefur haft á þennan málaflokk og bera saman við sama tímabil árið áður.
Alls bárust á fjórtánda þúsund tilkynningar á þessu tímabili sem var tæplega 16 prósentum meira en árið á undan. Þeim fjölgaði í öllum mánuðum og misjafnt er eftir tegundum tilkynninga hversu mikil fjölgunin er. Tilkynningum um vanrækslu fjölgaði um þúsund, tilkynningum um ofbeldi fjölgaði um 700 en hlutfallslega mesta fjölgunin var í flokki tilkynninga þar sem óttast var um að heilsa eða líf ófædds barns væri í hættu. Þeim fjölgaði um hátt í 70%, úr 88 í 148.
Tilkynningum til barnaverndarnefnda þar sem óttast er að líf eða heilsa ófædds barns sé í hættu hefur fjölgað um tæp 70% frá upphafi kórónuveirufaraldursins miðað við fyrri ár. Þetta kemur fram í nýrri samantekt Barnaverndarstofu.